Skudexa 75/25mg 1× denne s čím je možné kombinovať pri bolesti
Mám pred operáciou nádoru.Nalgezin 550mg bol už slabý,tak mi lekárka predpísala Skudexu.
Ale po 1 dávke mi bolesť po cca 8 hodinách sa bolesť objavila a čo teraz ??
Beriem ešte Euthyrox 88mg1-0-0
CO Prenesú 2mg 1-0-0
Stadapiryn pon.-str.-pia.
Ďakujem za odpoveď
Dobrý deň,
Ďakujeme za vašu otázku. Medzi voľnopredajnými liekmi, ktoré sa používajú na tíšenie bolesti, nie je na trhu dostupný žiaden, ktorého užívanie by bolo úplne bezpečné počas liečby liekom Skudexa. Taktiež žiaden z voľnopredajných liekov nedosahuje tak silný účinok proti bolesti ako liek Skudexa, ktorý je kombináciou opioidu s nesteroidným antiflogistikom.
Odporúčaná dávka lieku Skudexa je 1 tableta, pričom maximálna denná dávka sú 3 tablety. Interval medzi jednotlivými dávkami nesmie byť kratší ako 8 hodín. Keďže mi nie je známe dávkovanie lieku Skudexa, ktoré vám lekár odporúčil, neviem sa vám k vaším ťažkostiam s určitosťou vyjadriť. Je potrebné sa obrátiť na lekára, ktorý určí následný postup.
Prajem skorú úľavu od ťažkostí.
S pozdravom
Mgr. Tamara Jakúbeková